Demjén és környéke | Szabolcs Apartmanok
Egertől 12 km
Gyógy- és barlangfürdők
Demjén röviden
Látnivalók & Programlehetőségek
A falu északkeleti határában, a Hegyeskő déli oldalába vájt, növényzettel erősen benőtt, monumentális méretű kőhodály áll. Ezen a területen elő emberek gyakran lakóházaikat, illetve gazdasági épületeiket is a riolittufába faragták. A kisebb gazdasági épületek (ólak, raktárak) és a nagyobb borospincék mellett megjelennek a gyakran egész juhnyájakat, illetve csordákat befogadni képes hatalmas alapterületű kőhodályokat is vájtak. Ez a több – sziklából kifaragott – kőoszlopokkal alátámasztott hodály közel 200 m² alapterületű.
Demjén közvetlen északi szomszédja Egerszalók, melynek vonzereje a környék természeti szépségeiben rejlik. A község méltán méltán nevezetes a déli részén, a föld mélyéből feltörő 27.000 éves hévízforrásról, amely a domboldalon lefolyó víz által, csodálatos és egyedülálló természeti képződményt, egy 1900 négyzetméteres mészkőlerakódást (só dombot) hozott létre. Az itt található Saliris fürdő kitűnő kikapcsolódást nyújthat a fürdőzés és a gyógyvíz szerelmeseinek.
Szilvásvárad a Bükkben található, mindössze 40 kilométerre Demjéntől. Páratlan szépségű természeti adottságokkal rendelkezik. A Szalajka-völgyben található a település egyik szimbóluma a festői Fátyol-vízesés, továbbá a Szikla-forrás, az Istállós-kői-barlang (Ősemberbarlang), Felső-tó, pisztrángos tavak, Vadbemutató kert, Zilahy Aladár Erdészeti Múzeum, Szabadtéri Erdei Múzeum és Erdei Iskola, Kárpátok Őre és a Szalajka-forrás. A völgyet feltérképezhetjük gyalog, a Szilvásváradi Állami Erdei Vasúton, kerékpárral (kölcsönzésre van lehetőség) és fél útig lovas fogatokkal is. A Szalajka-völgy elején a „Szalajka – Fatelep állomásról” indul az Erdei Kisvasút, célállomása a mesés szépségű Gloriette-tisztás. A kirándulók jellemzően innen sétálnak visszafelé a völgyben, ahol falatozók és elegáns éttermek várják a látogatókat. Ha tehetjük, feltétlen kóstoljuk meg a friss, helyben nevelt pisztrángot és a bükki vadhúsból készült ételkülönlegességeket.
Hazánk legmagasabb csúcsa a Kékes, amely 1014 méterrel emelkedik a tenger szintje fölé, Demjéntől 50 km-re található. A nevezetes földrajzi pont a Magas-Mátra szívében, a közigazgatásilag Gyöngyöshöz tartozó, klimatikus gyógyhelyként és síközpontként egyaránt népszerű Kékestető területén található. Itt adták át 1981-ben a 176 méter magas, kilátóként is funkcionáló tévétornyot, amelyben – mintegy 42 méteres magasságban – körpresszó is működik.
Felsőtárkány ékköve a Szikla-forrás és tó. Piknikezésre, horgászásra, játszóterezésre és erdei tanösvények megtekintésére is lehetőségünk van itt, bár az ősfákkal körülölelt tó látványa önmagában is elbűvölő. Kisvasúttal is utazhatunk egy csodás 25 perces úton.
Minden távolságot légvonalban mértünk. A valódi út hossza ettől eltérhet.
Éttermek és üzletek *
Napraforgó Étterem Étterem
Hotel Cascade Étterem
Vegyesbolt Szupermarket
Bükk hegység Magaslat
A közvetlenül nálunk foglaló vendégeink számára minden 10. vendégéjszakát ajándékba adjuk!
info@szabolcsapartmanok.hu